b'\n_START_ARTICLE_\nRock and Roll (ples)\n_START_SECTION_\nZgodovina\n_START_PARAGRAPH_\nZ razvojem glasbenega Rock\'n\'Roll \xc5\xbeanra so se razvili tudi plesi, skladni z R\'n\'R glasbo. Od svinga, ki se pojavi okoli leta 1920, do lindy hop plesa, prvega plesa v paru, ki je vseboval elemente akrobatike. Leta 1940 so lindy hop priredili hitrej\xc5\xa1emu ritmu in s tem ustvarili plesni stil poznan kot boogie woogie._NEWLINE_Knjiga o plesu iz leta 1959 R\'n\'R opisuje kot ples "izvajan brez nepotrebne napetosti, telo in noge so fleksibilne, in s tem omogo\xc4\x8dajo fizi\xc4\x8dno, ritmi\xc4\x8dno izra\xc5\xbeanje usklajeno z glasbo." "...ples, ki dopu\xc5\xa1\xc4\x8da veliko prostora za osebno izra\xc5\xbeanje in stilsko, gibalno in ritmi\xc4\x8dno interpretacijo. Osnovni plesni ritem je "Quick, Quick, Slow , Slow" (hitro, hitro, po\xc5\xa1asi, po\xc4\x8dasi).\n_START_SECTION_\nOsnove in tehnika\n_START_PARAGRAPH_\nTako kot ostale oblike plesa, se je tudi R\'n\'R po vsem svetu razvijal skozi \xc4\x8das. \xc4\x8ceprav odvisno od lokacije, osnovni 6 taktni korak poteka slede\xc4\x8de: Vodilni plesalec (pri plesnih parih obi\xc4\x8dajno mo\xc5\xa1ki) za\xc4\x8dne z levo nogo in sicer: kick prestopni korak (kick ball change), kick (brca z levo nogo), kick (brca z desno nogo). Plesalec, ki ga vodilni vodi (\xc5\xbeenska) pa osnovni korak za\xc4\x8dne z desno nogo; kick prestopni korak, kick (z desno), kick (z levo)._NEWLINE_Najbolj o\xc4\x8ditne zna\xc4\x8dilnosti akrobatskega R\'n\'R-a so njegovi kicki (brce po zraku) in akrobatski elementi kot so dvigi, skoki, meti in obrati. Dana\xc5\xa1nji R\'n\'R je tekmovalni ples, ki je osredoto\xc4\x8den na \xc5\xa1ov in z nekdanjim R\'n\'R gibanjem, razen imena, nima veliko skupnega. Ple\xc5\xa1e se ga v paru (mo\xc5\xa1ki-\xc5\xbeenska) ali v formaciji. Skozi \xc4\x8das je do\xc5\xbeivel veliko sprememb: 6 taktni osnovni korak je zamenjal 9 taktni osnovni korak, s svojim zna\xc4\x8dilnim kick prestopnim korakom. Nekatere od zna\xc4\x8dilnosti oz karakteristik so tudi tehnike kot je plesal\xc4\x8devo gibanje, s katerim plesalko iz sede\xc4\x8dega polo\xc5\xbeaja vr\xc5\xbee v zrak ali eden od osnovnih elementov, pri katerem plesalka stopi na njgove toke in jo plesalec vr\xc5\xbee v zrak, kjer izvaja osupljive skoke. Zaradi zahtevne tehnike, hitrosti in akrobatike je R\'n\'R ples, ki zahteva veliko fizi\xc4\x8dno zmogljivost in ga zato pogosto ple\xc5\xa1ejo mlaj\xc5\xa1i plesalci.\n_START_SECTION_\nObla\xc4\x8dila oz tekmovalni dresi\n_START_PARAGRAPH_\nDanes plesalci oz tekmovalni pari R\'n\'Rja ne nosijo kril in kavbojk tako kot izvirni R\'n\'R plesalci, temve\xc4\x8d barvne kostume, narejene iz elasti\xc4\x8dnih umetnih vlaken, ki jih za njih izdelajo za-to kvalificirani kroja\xc4\x8di. Razlog za to je predvsem v tem, da so akrobatski elementi vse bolj in bolj nevarni, kar zahteva tako svobodo gibanje kot tudi vzdr\xc5\xbeljivost materialov, da se prepre\xc4\x8di trganje. Pomembnej\xc5\xa1i element pri R\'n\'R plesu so \xc4\x8devlji. Njihovi podplati morajo imeti t. i. "slip&grip" zna\xc4\x8dilnost. Pri talnih programih so najpogostej\xc5\xa1a obutev lahki jazz copati, medtem ko akrobatski programi zahtevajo ve\xc4\x8djo podporo, predvsem pri plesalkah, tako da tu obi\xc4\x8dajno uporabljajo superge narejene za aerobiko.\n_START_SECTION_\nOrganizacija\n_START_PARAGRAPH_\nSvetovna Rock\'n\'Roll konfederacija (WRRC) je organizacija, ki skrbi za nacionalna in mednarodna pravila in smernice za turnirje. Organizira svetovne turnirje, evropska in svetovna prvenstva, ki potekajo vsako leto, tako za pare kot tudi za formacije. Vsi mednarodni tekmovalci so razvr\xc5\xa1\xc4\x8deni glede na to\xc4\x8dke, ki jih pridobivajo skozi tekmovanja._NEWLINE_Prihodnost akrobatskega R\'n\'Rja se zdi svetla; upanje in glavni cilj pa je, da bi ples v bli\xc5\xbenji prihodnosti postal del olimpijskih iger. WRRC je danes priznana s strani MOKa (Mednarodni Olimpijski Komite).'